Serekê YSK'yî Sadî Guvenî verê banê YSK’yî de eşkerayîye daye rojnamegeran.
Guvenî ard ziwan, weçînayîş qedîya û netîceyê demkî partîyanê sîyasîyan reyde ameyî parekerdene. Guvenî da zanayene, roja Yewşeme ra nata prosesê  îtîrazî dest pêkerdo.
Guvenî ard vîrî ke, demê îtîrazî ewro saete 15:00 de qedîyeno. Û vat, “Heyetê weçînitişî yê qezayan do mîyanê 2 rojan de qerar bidê.”
Guvenî wina dewam kerd, “Heyetanê weçînitişan ê bajaran de zî rojêk wextê îtîrazî esto. Ê zî do mîyanê 2 rojan de derheqê îtîrazan de qerar  bidê. Eke biwazê bado ê eşkenê mîyanê 3 rojan de muracat bikerê.”
Serekê YSK'yî derheqê mezbateyan de zî vat, “Cayê ke îtîrazî nêameyê kerdene de mezbatî do bêrê dayene.”
